Rösler favoritt til Wolves-jobb
Den andre favoritten er Kenny Jackett, og BBC skriver at 51 år gamle Jackett kanskje er den største favoritten av de to. Det er snakk om å overta jobben til Dean Saunders i klubben som rykket ned fra eliteserien etter årets sesong. Det blir også slått fast at Crewe-sjef Steve Davis, som en periode var med i tetsjiktet om å få jobben i Wolverhampton, nå er helt ute av bildet. BBC skriver at Rösler, tidligere angriper i Manchester City, og med en trenerbakgrunn i, blant annet, flere norske klubber, kan gi Jackett konkurranse om jobben i Wolves, selv om det vil være overraskende om tyskeren skulle få jobben. BBC hevder også at den tidligere engelske landslagssjefen Steve McClaren har vist interesse for jobben i Wolverhampton, men det hevdes at 52-åringen ikke klarte å få til noe intervju med klubbledelsen. Hans interesse skal derfor ikke være like sterk lenger.
Den tidligere Lillestrøm-treneren Uwe Rösler er en av favorittene til å overta som trener for engelske Wolverhampton, melder BBC.